
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη υποχρεωτικής της από 30.3.90 ΣΣΕ του προσωπικού των 

Αγροτικών Συνεταιριστικών Οργανώσεων. 1 

Κήρυξη υποχρεωτικής της από 18.5.90 ΣΣΕ του προσωπικού των 
Εμπορικών καταστημάτων των καταστημάτων χονδρικής και Λια¬ 
νικής Πώλησης Τροφίμων, Σούπερ Μάρκετ, του προσωπικού.Πώ¬ 
λησης Ζαχαροπλαστείων και Συναφών επαγγελμάτων καθώς και 
του προσωπικού χονδρικής και Λιανικής πώλησης τσιγάρων όλης 

της χώρας. 2 

Κήρυξη υποχρεωτικών των από 31.1.90 και 12.2.90 ΣΣΕ των εργα- 
τοτεχνιτών και υπαλλήλων που απασχολούνται σε Μεταλλουργικές 
επιχειρήσεις στη Ναυπηγοεπισκευαατική Ζώνη ή σε μαγαζιά των 
επιχειρήσεων αυτών που βρίσκονται στην Περιφέρεια Ν. Πειραιά 3 
Έγκριση της τροποποιήσης - Κωδικοποίησης του Οργανισμού Εσωτε¬ 
ρικής Υπηρεσίας (Ο.Ε.Υ.) της Δημοτικής Επιχείρησης Ύδρευσης 


Βέροιας (Δ.Ε.Υ.Α.Β.) . 4 

Διορθώσεις σφαλμάτων 

Διόρθωση σφάλματος στην 22934/25.5.1989 απόφαση Υπουργού 
Εσωτερικών. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 15384 (1) 

Κήρυξη υποχρεωτικής της από 30.3.90 ΣΣΕ του προσωπικού των Αγροτι¬ 
κών Συνεταιριστικών Οργανώσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

.1. Τις διατάξεις της παρ. 2 του άρθρου 11 του Ν.1876/1990. 

2. Την γνώμη που εξέφρασε το Ανώτατο Συμβούλιο Εργασίας κατά τη 
συνεδρίαση αυτού της 26.7.1990. 

3. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω 
ΣΣΕ, δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του Κλάδου ή Επαγγέλματος, αποφασίζουμε: 

1. Κηρύσσουμε υποχρεωτική την από 30 Μαρτίου 1990 ΣΣΕ του προ¬ 
σωπικού των Αγροτικών Συνεταιριστικών Οργανώσεων για όλους τους ερ¬ 
γοδότες και εργαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από την 3 Ιουλίου 1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 1990 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 


Αριθ. 15267 (2) 

Κήρυξη υποχρεωτικής της από 18.5.90 ΣΣΕ του προσωπικού των Εμπο¬ 
ρικών καταστημάτων των καταστημάτων χονδρικής και Λιανικής Πώ¬ 
λησης Τροφίμων, Σούπερ Μάρκετ, του προσωπικού Πώλησης Ζαχαρο¬ 
πλαστείων και Συναφών επαγγελμάτων καθώς και του προσωπικού 
χονδρικής και Λιανικής πώλησης τσιγάρων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τη γνώμη που εξέφρασε το ανώτατο Συμβούλιο Εργασίας κατά τη συ¬ 
νεδρίαση αυτού της 19.7.1990. 

3. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω 
ΣΣΕ, δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του Κλάδου ή επαγγέλματος, αποφασίζουμε: 

1. Κηρύσσουμε υποχρεωτική την από 18 Μαΐου 1990 ΣΣΕ του προσω¬ 
πικού των Εμπορικών καταστημάτων, των καταστημάτων χονδρικής και 
Λιανικής πώλησης τροφίμων. Σούπερ Μάρκετ του προσωπικού Πώλησης 
Ζαχαροπλαστείων και συναφών επαγγελμάτων καθώς και του προσωπικού 
χονδρικής και Λιανικής πώλησης τσιγάρων όλης της χώρας για όλους τους 
εργοδότες και εργαζόμενους του επαγγέλματος, που αφορά αυτή. 

2. η ισχύς της απόφασης αυτής αρχίζει από την 11η Ιουνίου 1990. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1990 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
-♦- 

Αριθ. 15273 (3) 

Κήρυξη υποχρεωτικών των από 31.1.90 και 12.2.90 ΣΣΕ των εργατοτε- 
χνιτών και υπαλλήλων που απασχολούνται σε Μεταλλουργικές επιχει¬ 
ρήσεις στη Ναυπηγοεπισκευαατική Ζώνη ή σε μαγαζιά των επιχειρή¬ 
σεων αυτών που βρίσκονται στην Περιφέρεια Ν. Πειραιά. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν.1876/90. 

2. Τη γνώμη που εξέφρασε το ανώτατο Συμβούλιο Εργασίας κατά τη συ¬ 
νεδρίαση αυτού της 26.7.1990. 

3. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικών των πιο πάνω 
ΣΣΕ, δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του Κλάδου ή επαγγέλματος, αποφασίζουμε: 

1. Κηρύσσουμε υποχρεωτικές τις από 31.1.90 και 12.2.90 ΣΣΕ των ερ- 
γατοτεχνιτών και υπαλλήλων που απασχολούνται σε Μεταλλουργικές επι¬ 
χειρήσεις στη Ναυπηγοεπισκευαατική Ζώνη ή σε μαγαζιά των επιχειρή¬ 
σεων αυτών που βρίσκονται στην Περιφέρεια Ν. Πειραιά για όλους του ερ¬ 
γοδότες και εργαζόμενους του επαγγέλματος, που αφορούν αυτές. 

2. Η ισχύς της αποφάσης αυτής αρχίζει από την 23 Απριλίου 1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1990 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
- 4 - 

; Αριθ. 11315 (4) 

Έγκριση της τροποποίησης - Κωδικοποίησης του Οργανισμού Εσωτερικής 

Υπηρεσίας (Ο.Ε.Υ.) της Δημοτικής Επιχείρησης Ύδρευσης Βέροιας 

(Δ.Ε.Υ.Α.Β.). 

Η ΝΟΜΑΡΧΗΣ ΗΜΑΘΙΑΣ 

ί Έχοντοις υπόψη: 

1. Τις διατάξεις του άρθρου 7 του Ν.1069/80 «περί κινήτρων δια την 
ίδρυσιν επιχειρήσεων υδρεύσεως και αποχετεύσεων». 

2. Το αριθ. 250/1989 Π.Δ/γμα «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

3. Την αριθ. 74/1990 απόφαση του Διοικητικού Συμβουλίου της Δημο- 

, τικής Επιχείρησης Ύδρευσης και Αποχέτευσης Βέροιας (ΔΕΥΑΒ) «περί 

• τροποποιήσης - κωδικοποίησης του Οργανισμού Εσωτερικής Υπηρεσίας 

■ (Ο.Ε.Υ.) αυτής. 

4. Την αριθ. 485/1990 απόφαση του Δημοτικού Συμβουλίου Βέροιας 

■ στην οποία διατυπώνεται η σύμφωνη γνώμη του για την τροποποίηση και 
κωδικοποίηση του Ο.Ε.Υ. της Δ.Ε.Υ.Α.Β., αποφασίζουμε: 

Εγκρίνουμε την 74/1990 απόφαση του Διοικητικού Συμβουλίου της 
Δημοτικής Επιχείρησης Ύδρευσης - Αποχέτευσης/Βέροιας (Δ.Ε.Υ.Α.Β.) 
με την οποία τροποποείται - κωδικοποιείται ο Οργανισμός Εσωτερικής 

. Υπηρεσίας (Ο.Ε.Υ.) ως εξής: 

ΚΕΦΑΛΑΙΟ Α’ 

Γενικές Διατάξεις,/ 

Άρθρο 1 

I Περιπτώσεις προσλήψεων 

Η πρόσληψη προσωπικού με σύμβαση ^εργασίας ιδιωτικού δικαίου από 

• την Επιχείρηση επιτρέπεται: ’ 

1. Για την πλήρωση των θέσεων που πρόβλέπονται από τον παρόντα Ορ¬ 
γανισμό Εσωτερικής Υπηρεσίας (Ο.Ε.Υ.) και 

2. Για την κάλυψη παροδικών αναγκών, 

Άρθρο 2 

1 · Αντικείμενο Ο.Ε.Υ. 

1. Όλο ανεξαίρετα το προσωπικό της Επιχείρησης διέπεται από τον πα¬ 
ρόντα Ο.Ε.Υ. Ειδικώτερα ο Ο.Ε.Υ. καθορίζει την οργάνωση, τη σύνθεση 
και την αρμοδιότητα των υπηρεσιών, τον αριθμό των θέσεων του προσωπι¬ 
κού ανάλογα με τις ανάγκες της Επιχείρησης την κατά μισθολογικά κλιμά¬ 
κια κατανομή των θέσεων αυτών κατά ομάδα ειδικοτήτων και ανάλογα της 
βαθμιαίας εκπαίδευσης, τις αποδοχές τον τρόπο πρόσληψης και απόλυσης 
και το αρμόδιο όργανο (άρθρο 7 Ν.1069/80) ως και κάθε άλλο θέμα σχε¬ 
τικό με την υπηρεσιακή κατάσταση του προσωπικού 

2. Το κατά την προηγούμενη παράγραφο προσωπικό της Επιχείρησης 
συνδέεται με αυτήν με σύμβαση εργασίας ιδιωτικού δικαίου. 

ΚΕΦΑΛΑΙΟ Β’ 

Οργάνωση - Σύνθεση - Αρμοδιότητες Υπηρεσιών 
Άρθρο 3 

Βασική Διάρθρωση Υπηρεσιών 

Η Υπηρεσία της Επιχείρησης έχει την παρακάτω διάρθρωση: 

ι Διεύθυνση Υπηρεσιών 

Διοικητική και Οικονομική Υπηρεσία 

Τεχνική Υπηρεσία. 

Άρθρο 4 

Αρμοδιότητες Διεύθυνσης Υπηρεσιών 

| 1. Τα καθήκοντα, τα δικαιώματα και οι αρμοδιότητες του Διευθυντή 

Υπηρεσιών ορίζονται ως εξής: 

α) Τα απορρέοντα από τις διατάξεις του άρθρου 6 του Ν.1069/80 και 

ί που είχε ο Γενικός Διευθυντής. 

β) Η επίλυση αμφισβητήσεων σχετικά με τις αρμοδιότητες κάθε υπηρε¬ 
σίας. 


γ) Καθήκοντα και αρμοδιότητες που (ανατίθενται κατά περίπτωση από το 
Δ.Σ. της Επιχείρησης. 

Άρθρο 5 

Διάρθρωση - Αρμοδιότητες 
Διοικητικής και Οικονομικής Υπηρεσίας 

1. Τη διοικητική και οικονομική υπηρεσία απαρτίζουν τα παρακάτω 
γραφεία: 

α) Γραφείο Προϊσταμένου 

β) Γραφείο Διοικητικού Συμβουλίου 

γ) Γραφείο προσωπικού 

δ) Γραφείο Πελατείας — Μηχανογράφησης 

ε) Γραφείο Λογιστηρίου 

στ) Γραφείο ταμείου 

ζ) Γραφείο Πρωτοκόλλου - διεκπεραίωσης - Αρχείου 
η) Γραφείο κίνησης 

2. Στην αρμοδιότητα της διοικητικής και οικονομικής υπηρεσίας ανάγο¬ 
νται τα παρακάτω θέματα που κατανέμονται μεταξύ των γραφείων ως 
εξής: 

α) Γραφείου Προϊσταμένου 

Ο Προϊστάμενος Διοικητικής και Οικονομικής Υπηρεσίας προΐσταται - 
διευθύνει - ελέγχει και παρακολουθεί όλα τα γραφεία της διοικητικής και 
οικονομικής Υπηρεσίας. 

Παραλαμβάνει την αλληλογραφία την οποία και κατανέμει στα αρμόδια 
γραφεία. 

Παρακολουθεί, μελετά και συντάσσει στατιστικά στοιχεία για τα οικονο¬ 
μικά της Επιχείρησης. 

Φροντίζει για τους όρους των μισθωτικών και άλλων συμβάσεων της 
Επιχείρησης και παρακολουθεί την εκτέλεσή τους. 

Προσυπογράφει τα χρηματικά εντάλματα και τις μισθοδοτικές καταστά¬ 
σεις. 

Μεριμνά για τη σύνταξη και παρακολούθηση του προϋπολογισμού, 
β) Γραφείο Διοικητικού Συμβουλίου. 

Το γραφείο του Διοικητικού Συμβουλίου επιμελείται: 

Για τη συγκέντρωση των αναγκαίων στοιχείων προς ενημέρωση του 
Προέδρου και των μελών του Διοικητικού Συμβουλίου και την απαιτούμενη 
προπαρασκευή των θεμάτων προς εκπλήρωση των καθηκόντων τους. 

Για την καταχωρήση των αποφάσεων του Διοικητικού Συμβουλίου σε ει¬ 
δικό βιβλίο που αριθμείται, μονογράφεται και θεωρείται από τον Πρόεδρο 
του Διοικητικού Συμβουλίου. 

Σε περίπτωση χρησιμοποίησης μαγνητοφωνικής συσκευής για τη μα¬ 
γνητοφώνηση των πρακτικών, επιμελείται της μαγνητοφώνησης και απο- 
μαγνητοφώνησης αυτών. 

Για την υποβολή και κοινοποίηση των αποφάσεων του Διοικητικού Συμ¬ 
βουλίου στις αρμόδιες αρχές και στα γραφεία της Επιχείρησης, 
γ) Γραφείο προσωπικού 
Το Γραφείο προσωπικού επιμελείται: 

Για την πρόσληψη, υπηρεσιακή κατάσταση και απόλυση του προσωπι¬ 
κού. 

Για τη φύλαξη των ατομικών φακέλων του προσωπικού. 

Για τις αποδοχές, επιδόματα, οδοιπορικά έξοδα κ.λ.π. του προσωπικού. 
Για την υπερωριακή απασχόληση και αμοιβή του προσωπικού. 

Για κάθε θέμα που έχει σχέση γενικά με την υπηρεσιακή κατάσταση του 
προσωπικού. 

δ) Γραφείο Πελατείας - Μηχανογράφησης 

Συντάσσει τα συμβόλαια συνδρομής (άδειες σύνδεσης με τα δίκτυα ύδρευ¬ 
σης και αποχέτευσης) και εκδίδει τις αποδείξεις για τις προκαταβολές που 
καταθέτουν οι πελάτες. 

Τηρεί αρχείο πελατών και το ενημερώνει με κάθε μεταβολή. 

Τηρεί τα βιβλία καταμέτρησης και τα ενημερώνει με κάθε μεταβολή που 
γίνεται στους πελάτες. 

Φροντίζει για την κανονική και έγκαιρη καταμέτρηση της κατανάλωσης 
του νερού με τους σημειωτές υδρομέτρων. 

Παρακολουθεί με προσοχή την κατανάλωση κάθε πελάτη και σε περί¬ 
πτωση που διαπιστώνει ασυνήθιστη κατανάλωση, δίνει τις σχετικές εντολές 
για την εξακρίβωση και εξέταση τυχούσας βλάβης. 

Ασχολείται επίσης με την προετοιμασία και αποστολή βιβλίων καταμέ¬ 
τρησης για μηχανογράφηση καθώς και με την παραλαβή και τον έλεγχο 
αποδείξεων και των σχετικών καταστάσεων. 

Φροντίζει για την έκδοση των αποδείξεων για την κατανάλωση του νερού 
και την παράδοσή τους στους εισπράκτορες. 

Φροντίζει για τη διακοπή του νερού στους πελάτες που καθυστερούν την 
πληρωμή του νερού και στη συνέχεια για την επανασύνδεσή του, αφού πλη¬ 
ρώσουν με βάση τις εντολές που εκδίδει η αρμόδια υπηρεσία. 

ε) Γραφείο Λογιστηρίου 

Τηρεί τα λογιστικά βιβλία και καταχωρίζει σ’ αυτά τις δαπάνες και τις 
εισπράξεις που γίνονται, κάνει επίσης κάθε άλλη λογιστική εργασία. 

Ασχολείται με τη συγκέντρωση όλων των παραστατικών που χρειάζο¬ 
νται για την εκκαθάριση κάθε δαπάνης. 

Συντάσσει τις μισθοδοτικές καταστάσεις του προσωπικού. 

Εκδίδει εντάλματα πληρωμής και επιμελείται για την υπογραφή τους 
από τους διατάκτες δαπανών. 

Διατηρεί αρχείο εκδοθέντων ενταλμάτων για κάθε έτος. 

Φροντίζει για τη σύνταξη του προϋπολογισμού, Ισολογισμού, Απολογι¬ 
σμού. 

στ) Γραφείο Ταμείου , 

Εκδίδει τα γραμμάτια είσπραξης των διαφόρων εσόδων της Επιχείρη¬ 
σης, εκκαθαρίζει τις οφειλές των πελατών και εισηγείται τη λήψη αναγκα¬ 
στικών μέτρων και των οφειλετών. 

Τηρεί τα υπό του νόμου προβλεπόμενα βιβλία εσόδων - εξόδων και κα¬ 
ταρτίζει τους μηνιαίους και ετήσιους λογαριασμούς εσόδων -εξόδων. 
Ενεργεί το σύνολο των πληρωμών της επιχείρησης. 

Ελέγχει τη νομιμότητα των ενταλμάτων πληρωμής. 

Συνεργάζεται με το Λογιστήριο για την ενημέρωση όλων των λογιστικών 
βιβλίων της Επιχείρησης. 

ζ) Γραφείο Πρωτοκόλλου - Διεκπεραίωσης - Αρχείο 
Φροντίζει για την πρωτοκόλληση των εισερχομένων και εξερχομένων εγ¬ 
γράφων. 

Φροντίζει για την οργάνωση, ταξινόμηση, τήρηση κ.λ.π. του γενικού αρ¬ 
χείου της Επιχείρησης, 
η) Γραφείο κίνησης 

Φροντίζει για τη ρύθμιση κίνησης των οχημάτων και μηχανημάτων και 
για την έκδοση δελτίων κίνησης. 

Ελέγχει την ανάλωση των καυσίμων σύμφωνα με τα δελτία κίνησης. 

Άρθρο 6 

Διάρθρωση - Αρμοδιότητες Τεχνικής Υπηρεσίας 
Την Τεχνική Υπηρεσία απαρτίζουν τα παρακάτω γραφεία: 
α) Γραφείο Προϊσταμένου 
β) Γραφείο δικτύων ύδρευσης και αποχέτευσης 
γ) Γραφείο Βιολογικού Καθαρισμού (Μηχανολογικό - Ηλεκτρολογικό - 
Ηλεκτρονικό) 

δ) Γραφείο Προμηθειών και Αποθήκης 

ε) Γραφείο μελετών 

στ) Γραφείο ποιοτικού ελέγχου 

2. Στην αρμοδιότητα της Τεχνικής Υπηρεσίας ανάγονται τα παρακάτω 
θέματα που κατανέμονται μεταξύ των γραφείων ως εξής: 
α) Γραφείο προϊσταμένου 

Ο Προϊστάμενος της Τεχνικής Υπηρεσίας προΐσταται, διευθύνει, ελέγχει 
και παρακολουθεί όλα τα γραφεία της Τεχνικής Υπηρεσίας. 

Παραλαμβάνει την αλληλογραφία την οποία και κατανέμει στα αρμόδια 
γραφεία. 

Ελέγχει και θεωρεί όλες τις μελέτες της Επιχείρησης. 

Εποπτεύει την εκπόνηση κάθε μελέτηςκαι την εκτέλεση κάθε έργου της 
Επιχείρησης και λαμβάνει τα αναγκαία μέτρα για την κανονική εκτέλεση 
αυτών. 

Συντάσσει το σχέδιο του ετήσιου Τεχνικού προγράμματος. 

Ορίζει τους επιβλέποντες μηχανικούς των εκτελούμενων έργων και των 
συντασσομένων μελετών. 

θεωρεί κάθε πιστοποίηση για έργο, προμήθεια ή εργασία. 
Επιλαμβάνεται της σύνταξης Κανονισμού λειτουργίας Τδρευσης - Απο¬ 
χέτευσης σε συνεργασία με τον Προϊστάμενο της Διοικητικής και Οικονομι¬ 


κής Υπηρεσίας. 

β) Γραφείο Δικτύων Ύδρευσης - Αποχέτευσης 

Λειτουργία κσι συντήρηση των δικτύων ύδρευσης και αποχέτευσης υδρα¬ 
γωγείων μεταφοράς νερού και τεχνικών έργων σ’ αυτά. 

Επιστατεί συνεχώς και κατευθύνει τα συνεργεία ύδρευσης της Επιχείρη¬ 
σης που ασχολούνται με την τοποθέτηση και συντήρηση υδροπαροχών και 
υδρομετρητών. 

Επιστατεί συνεχώς και κατευθύνει τα συνεργεία αποχέτευσης της Επιχεί¬ 
ρησης που ασχολούνται με τη συντήρηση των δικτύων αποχέτευσης, τις 
συνδέσεις με τα δίκτυα υπονόμων καθώς και με την καθαριότητα των φρεα¬ 
τίων των υπονόμων. 

γ) Γραφείου Βιολογικού Καθαρισμού Μηχανολογικό - Ηλεκτρολογικό 
Ηλεκτρονικό (Βιολογικού Καθαρισμού). 

Η μελέτη εγκατάσταση, λειτουργία και συντήρηση αντλητικών συγκρο¬ 
τημάτων ύδρευσης και αποχέτευσης. 

Η προμήθεια λειτουργία και συντήρηση οχημάτων και μηχανημάτων 
εξοπλισμού. 

Η προμήθεια, τοποθέτηση, επισκευή και έλεγχος των υδρομετρητών. 

Η λειτουργία και συντήρηση αντλιοστασίων και ηλεκτρονικών εγκατα¬ 
στάσεων επεξεργασίας νερού, λυμάτων και αποβλήτων γενικά. 

δ) Γραφείο προμηθειών και αποθήκης 

0 προγραμματισμός των προμηθειών, η σύνταξη προδιαγραφών και η 
αξιολόγηση των προσφορών. 

Η εκτέλεση των συμβάσεων, ο έλεγχος και η παραλαβή των εφοδίων 
ύδρευσης και αποχέτευσης. 

Είναι υπεύθυνο για κάθε έλλειμα στα υλικά. 

Φροντίζει για τη διαλογή των υλικών που επιστρέφονται στην Αποθήκη 
από μετατροπές σε παροχές ή αποξηλώσεις για την εισαγωγή τους στην 
Αποθήκη ή για την εκποίησή τους. 

Τηρεί με λεπτομέρεια τις καρτέλλες όλων των υλικών και τις ενημερώνει 
με κάθε μεταβολή. 

Συντάσσει τα πρωτόκολλα ελέγχου και απογραφής των υλικών και τηρεί 
όλα τα βιβλία που χρειάζονται για τη λειτουργία της Αποθήκης όπως καθο¬ 
ρίζει ο νόμος. 

ε) Γραφείο μελετών ... 

Φροντίζει την εκπόνηση τεχνικών μελετών και μελετών μέτρων ασφα¬ 
λείας, η επίβλεψη εκπόνησης αναλογών μελετών που ανατίθενται σε τρί¬ 
τους. 

Κατάρτιση αναλυτικών κατασκευαστικών προγραμμάτων έργων. 

Κατάρτιση προϋπολογισμού έργων και σύνταξη τευχών δημοπράτησης 
έργων. 

Εισηγείται τον τρόπο δημοπράτησης, τη σύνταξη συμβάσεων έργων και 
τη διενέργεια διαγωνισμών. 

Φροντίζει για την κατάρτιση και τήρηση των προδιαγραφών των κάθε 
φύσης μελετών που εκπονούνται από το γραφείο ή ανατίθενται σε τρίτους. 

στ) Γραφείο ποιοτικού ελεγχου 

Φροντίζει για τις χημικές και μικροβιολογικές αναλύσεις των δειγμάτων 
πόσιμου νερού και λυμάτων από τα δίκτυα και τις μανάδες επεξεργασίας. 

Έλεγχος ποιότητας και ποσότητας ειδικών λυμάτων (βιομηχανικών 
κ.λ.π.) που πέφτουν στο δίκτυο. 

ΚΕΦΑΛΑΙΟ Γ’ 

Οργανικές θέσεις - Αποδοχές 
Άρθρο 7 

θέσεις προσωπικού κατά κλάδους, κατηγορίες και ειδικότητες 

I. Ο αριθμός των θέσεων του κάθε φύσης προσωπικού της Επιχείρησης 
καθορίζεται κατά κλάδους, κατηγορίες και ειδικότητες ανάλογα με τη φύση 
των παρεχομένων υπηρεσιών ως ακολούθως: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κλάδος 

Κατηγορία 

Ειδικότητα 

κλάδου 

Αριθμός θέσεων 
κατηγοριών 

ειδικ. 

1 

2 

3 

4 

5 

6 

Α Κλάδος Γενικών θέσεων 



3 




1 Κατηγορία στελεχών 






Γενικών θέσεων 



3 




α) Δ/ντής Υπηρεσίας 



1 



β) Προΐστ. Διοικ. & Οικ. Υπηρ. 



1 



γ) Προΐστ. Τεχνικής Υπηρ. 



1 

Β Κλάδος Τεχνικών 

1 Κατηγορία 



31 



α) Διπλωματούχων Μηχανικών 

Πολιτικός Μηχ/κός 


8 

4 



ή μηχαν. ηλεκτρ. 






ή μηχ/τ°ί η*««ρ· 





β) Χημικών Μηχανικών 







Χημικός Μηχ/κός 



3 


γ) Τεχνολόγων μηχ. 






ο 

Πολιτικός Υ/μηχανικός 



1 


δ) Τεχνικών εν γένει 



17 




Εργοδηγοί δομ. έργων 



2 



Εργοδηγοί τοπογράφοι 



2 



Τεχνίτες υδραυλικοί 



6 



Τεχνίτες δομικών έργων 



5 



Ηλεκτρολόγος 



1 



Τεχνίτες υδρομέτρων 



1 


ε) Τεχνικο-Διοικητικοί 



5 


1 

2 

3 

4 

5 . 

6 



Σημειωτές υδρομέτρων 



4 

'- ι Λ · Λ 


Αποθηκάριος 



1 


στ) Σχεδιαστών 



1 




Σχεδιαστής 



1 

Γ Κλάδος Διοικητικό - ϋικον. 







1. Κατηγορία 


17 




α) Διοικ. Οικον. 



2 




Πτυχ. Οικονομ, 



2 

• ' 

β) Λοιπών Διοικ. Οικονομικών 



15 




Γραμματείς 



6 



Λογιστές 



6 



Εισπράκτορες 



2 



Δακτυλογράφοι 



2 



Προγ/στής Αναλυτής 



1 



Ταμίες 



2 

Δ' Κλάδος Δικηγόρων 







1. Κατηγορία 


1 




δικηγόρων 



1 




Δικηγόρος 



1 

Ε' Κλάδος 






Μισθωτών Γενικών Υπηρεσιών 



24 



1 

2 

3 

4 

5 

6 


1. Κατηγορία 






α) Οδηγοί αυτ/των 



4 




Οδηγοί αυτ/των 



4 


β) Χειριστές τεχνικού εξοπλισμού 



3 




Χειριστές μηχ. έργων 



2 



Τεχνίτης μηχαν. 



1 


γ) Ασφαλείας 



2 




Φύλακες 



1 



Κλητήρες 



1 


δ) Εργάτες 



15 




Εργάτες γενικά 



14 


Καθαρίστρια 




1 

- 


ΣΥΝΟΛΟ 

76 

76 

76 

Άρθρο 8 

Μισθολογική Κατάταξη προσωπικού 

Κάθε μισθωτός κατατάσσεται στο μισθολογικό κλιμάκιο της ειδικότη¬ 
τας, κατηγορίας και κλάδου της ανάλογης θέσης σύμφωνα με τις διατάξεις 
του άρθρου 24 του Ν. 1505/84. 

2. Ο προσλαμβανόμενος ανάλογα με τα ειδικά και ιδιαίτερα προσόντα 
ιου κατατάσσεται στο αντίστοιχο μισθολογικό κλιμάκιο και παίρνει τις απο¬ 
δοχές του εισαγωγικού κλιμακίου. 

3. Η κατάταξη του προσλαμβανόμενου στο αντίστοιχο μισθολογικό κλι¬ 
μάκιο γίνεται με απόφαση του Διοικητικού Συμβουλίου. 

Άρθρο 9 

Αποδοχές 

1. Οι αποδοχές όλου του προσωπικού της Επιχείρησης καθορίζονται 
αναλογικά σύμφωνα με τις διατάξεις του Ν.1505/84. 

2. Στο προσωπικό της Επιχείρησης καταβάλλονται τα προβλεπόμενα 
επιδόματα (δώρα) Χριστουγέννων, Πάσχα και αδείας. 

Τα επιδόματα αυτά υπολογίζονται στο σύνολο των ακαθαρίστων μη¬ 
νιαίων αποδοχών. 

3. Για το εργατοτεχνικό προσωπικό που εντάχθηκε από τις Υπηρεσίες 
Ύδρευσης και Αποχέτευσης του Δήμου Βέροιας στη ΔΕΤΑΒ, οι αποδοχές 
καθορίζονται σύμφωνα με την κάθε φορά ισχύουσα Ειδική Συλλογική Σύμ¬ 
βαση Εργασίας του προσωπικού των Ο.Τ.Α. 

4. Το Διοικητικό Συμβούλιο της Επιχείρησης μπορεί με απόφασή του: 

α) Να προσαυξάνειτο βασικό μισθό του Διευθυντή και Προϊσταμένων με 
ποσοστό μέχρι 20%. 

β) Να προσαυξάνει το βασικό μισθό του λοιπού προσωπικού με ποσοστό 
μέχρι 10%. 

γ) Να χορηγεί επίδομα διαχειριστικών λαθών στον ταμία και τους Ει- 
σπράκτορες που διαχειρίζονται χρήματα σε ποσοστό μέχρι 10% επί του βσι- 
κού μισθού. 

δ) Να χορηγεί στο Διευθυντή και τους Προϊσταμένους των υπηρεσιών 
επίδομα θέσης σε ποσοστό μέχρι 20% επί του βασικού τους μισθού. 

ε) Να χορηγεί στον Προγραμματιστή Η/ΐ επίδομα 20% επί του βασικού 
μισθού. 

στ) Να χορηγεί στους εργατοτεχνίτες που εργάζονται χειρονακτικά στα 
δίκτυα ύδρευσης και αποχέτευσης εκτός γραφείου και για όσο χρόνο εργά¬ 
ζονται σ’ αυτά, επίδομα ανθυγιεινής εργασίας σε ποσοστό μέχρι 15% επί 
του βασικού μισθού. 

ζ) Να χορηγεί στολές εργασίας στους εργατοτεχνίτες που εργάζονται χει- 
ρονατκικά στα δίκτυα ύδρευσης και αποχέτευσης αντίστοιχα με αυτά που 
χορηγούνται στους τεχνικούς των Ο.Τ.Α. 

η) Να χορηγεί μηνιαία αποζημίωση στους μηχανικούς υπαλλήλους με 
υπηρεσία μέχρι 5 ετών, 14.000 δρχ. και για μηχανικούς με υπηρεσία πάνω 
από 5 χρόνια, 18.000 δρχ. 

Τα παραπάνω ποσά χορηγούνται στο τέλος κάθε μήνα. 

ΚΕΦΑΛΑΙΟ Δ’ 

Τρόπος πρόσληψης προσωπικού προς πλήρωση θέσεων 
ΤΜΗΜΑ Ά 

Υπηρεσιακή κατάσταση ··■ >' 

Άρθρο 10 

Διαδικασία πλήρωσης θέσεων 

1. Η πλήρωση των κενών και κενουμένων εκάστοτε θέσεων ενεργείται 
ύστερα από απόφαση του Διοικητικού Συμβουλίου της Επιχείρησης κρίνο¬ 
ντας για την ανάγκη πληρωμής αυτών. 

2. Εργαζόμενος που κατέχει οργανική θέση και εξυπηρετεί πάγιες ανά¬ 
γκες της Επιχείρησης δεν απολύεται. 

3. Η πρόσληψη του προσωπικού αορίστου ή ορισμένου χρόνου για την 
πλήρωση των παραπάνω θέσεων και η υπηρεσιακή κατάρτιση των προσ- 
λαμβανομένων διέπεται από τις διατάξεις του παρόντος κανονισμού. 

ΤΜΗΜΑ Β’ 

Προϋποθέσεις και διαδικασία πρόσληψης 
Άρθρο 11 

Προσόντα πρόσληψης 

1. Για την πλήρωση των θέσεων του άρθρου 7 του παρόντος απαιτούνται 
τα προβλεπόμενα γενικά προσόντα διορισμού που απαιτούνται για τους μό¬ 
νιμους δημοτικούς υπαλλήλους πλην του ανωτάτου και κατωτάτου ορίου 
ηλικίας. 


2. Τα ειδικά και ιδιαίτερα προσόντα του παραπάνω προσωπικού ορίζο¬ 
νται ως ακολούθως: 

Α' Κλάδου στελεχών γενικών θέσεων 
ΑΊ α. Διευθυντής Υπηρεσιών 

Ειδικά προσόντα: Πτυχίο (ή διπλώμα) ανωτάτης σχολής του εσωτερικού 
ή εξωτερικού με αναγνωρισμένο πτυχίο (ή δίπλωμα) από το Ελληνικό Δη¬ 
μόσιο με μια από τις ακόλουθες ειδικότητες: 

Πολιτικός Μηχανικός 
Χημικός Μηχανικός 

Μηχανολόγος Μηχανικός ή Ηλεκτρολόγος 

Οικονομολόγος 

Ιδιαίτερα προσόντα 

α) Για τον τεχνικό μεταπτυχιακές σπουδές σε θέματα ύδρευσης - αποχέ¬ 
τευσης και προστασίας του υδάτινου περιβάλλοντος. 

β) Για τον τεχνικό η αποδεικνυόμενη πολυετής προϋπηρεσία στη διαχεί¬ 
ριση συστημάτων ύδρευσης - αποχέτευσης. 

γ) Για τον τεχνικό η αποδεικνυόμενη εμπειρία σε κατασκευή ή επίβλεψη 
υδραυλικών έργων. 

δ) Για τον Οικονομολόγο μεταπτυχιακές σπουδές σε θέματα οικονομικού 
σχεδιασμού ή διοίκησης Επιχειρήσεων ή διοίκησης ΟΤΑ ή εκτίμηση επεν¬ 
δύσεων. 

ε) Για τον οικονομολόγο η αποδεικνυόμενη πολυετής προϋπηρεσία σε 
υπεύθυνη διοικητική θέση ιδιωτικής Επιχείρησης ή δημόσιας επιχείρησης ή 
Δημόσιου Οργανισμού ή Ο.Τ.Α. 

Να γνωρίζει καλά μία από τις γλώσσες Αγγλική, Γαλλική, Γερμανική. 
Α.Ι.β. Προϊστάμενος Διοικητικής και Οικονομικής Υπηρεσίας. 

Ειδικά προσόντα: Πτυχιούχος Α,Σ.Ο.Ε.Ε. Ανωτάτης Βιομηχανικής Οι¬ 
κονομικού τμήματος Πανεπιστημίου ή ισότιμο (αναγνωρισμένο πτυχίο αλ¬ 
λοδαπής. 

Ιδιαιτέρα προσόντα: Τα ίδια που αναφέρονται στο Διευθυντή Υπηρεσιών 
προκειμένου για Οικονομολόγο. 

Α.Ι.γ. Προϊστάμενος Τεχνικής Υπηρεσίας 

Ειδικά προσόντα: Πτυχίο Ανωτάτης Τεχνικής Σχολής του εσωτερικού ή 
εξωτερικού (με αναγνωρισμένο πτυχίο από το ελληνικό Δημόσιο με μία από 
τις ακόλουθες ειδικότητες: Πολιτικού Μηχανικού, Μηχανολόγου - Ηλε¬ 
κτρολόγου - Χημικού Μηχανικού. 

Ιδιαίτερα προσόντα: Τα ίδια που αναφέρονται στο Διευθυντή Υπηρεσιών 
προκειμένου για τεχνικό. 

Β’ Κλάδου Τεχνικών 

Βία Διπλωματούχων Μηχανικών 

Ειδικά προσόντα: Πτυχίο (ή δίπλωμα) ανωτάτης σχολής του εσωτερικού 
ή εξωτερικού (με αναγνωρισμένο πτυχίο από το Ελληνικό Δημόσιο). 

Ιδιαίτερα προσόντα: Επαρκείς γνώσεις ξένης γλώσσας αποδεικνυομένη 
εμπειρία στην οικεία ειδικότητα. 

ΒΙΒ Χημικών Μηχανικών 

Ειδικά προσόντα: Πτυχίο Ανωτάτης Σχολής του εσωτερικού ή εξωτερι¬ 
κού (με αναγνωρισμένο πτυχίο από το ελληνικό Δημόσιο). 

Ιδιαίτερα προσόντα: Επαρκείς γνώσεις ξένης γλώσσας αποδεικνυόμενη 
εμπειρία σε οικία ειδικότητα. 

ΒΙγ Τεχνολόγων Μηχανικών (Υπομηχανικών) 

Ειδικά προσόντα: Πτυχίο Ανώτερης Σχολής του εσωτερικού ή του εξω¬ 
τερικού (με αναγνωρισμένο πτυχίο από το ελληνικό Δημόσιο). 

Ιδιαίτερα προσόντα: Επαρκείς γνώσεις ξένης γλώσσας, αποδεικνυόμενη 
εμπειρία στην οικία ειδικότητα. 

ΒΙδ Τεχνικοί γενικά 

Ειδικά προσόντα. Ιδιαίτερα προσόντα: 

Εργοδηγοί δομικών έργων: Πτυχίο μέσης τεχνικής σχολής εργοδη¬ 
γών. 

Αποδεικνυόμενη εμπειρία. 

Εργοδηγοί Τοπογράφοι: Πτυχίο μέσης Τεχνικής Σχολής Εργοδηγών 
Τοπογράφων. 

Αποδεικνυόμενη εμπειρία. 

Τεχνίτης Υδραυλικός: Πτυχίο μέσης Τεχνικής σχολής. 
Αποδεικνυόμενη εμπειρία ή βεβαιούμενες σχετικές γνώσεις. 

Τεχνίτες δομικών έργων: Πτυχίο μέσης Τεχνικής Σχολής. 
Αποδεικνυόμενη εμπειρία ή βεβαιούμενες σχετικές γνώσεις. 
Ηλεκτρολόγοι: Άδεια ηλεκτρολόγου εγκαταστάτου κατά τις κείμενες 
διατάξεις. 

Αποδεικνυόμενη εμπειρία. 

Τεχνίτες υδρομέτρων: Πτυχίο μέσης τεχνικής σχολής. 

Αποδεικνυόμενη εμπειρία ή βεβαιούμενες σχετικές γνώσεις. 

Βίε. Τεχνοδιοικητικών 

Σημειωτές υδρομέτρων: Απολυτήριο εξαταξίου γυμνασίου ή λυκείου. 
Αποδεικνυόμενη εμπειρία. 

Αποθηκάριος: Απολυτήριο εξαταξίου γυμνασίου ή λυκείου. 

Αποδεικνυόμενη εμπειρία. 

ΒΙστ. ΣΧΕΔΙΑΣΤΩΝ 

Σχεδιαστές: Πτυχίο αναγνωρισμένης Σχολής, μέσης τεχνικής εκπαίδευ¬ 
σης ’ 

Αποδεικνυόμενη εμπειρία. 

Γ' Κλάδος Διοικητικό - Οικονομικών 

ΓΙα. Πτυχιοΰχων Οικονομολόγων 

Ειδικότητα: Ειδικά προσόντα - Ιδιαίτερα προσόντα: 

Οικονομολόγοι: Πτυχίο Α.Σ.Ο.Ε.Ε. ή Ανωτάτης Βιομηχανικής Σχολής 
ή Οικονομικού τμήματος Πανεπιστημίου ή ΠΑΣΠΕ και επαρκείς γνώσεις 
ξένης γλώσσας. 

Αποδεικνυόμενη εμπειρία. 

ΓΊβ Λοιπών Διοικητικό - Οικονομικών 

Γραμματείς: Απολυτήριο εξαταξίου γυμνασίου ή λυκείου. 

Αποδεικνυόμενη εμπειρία. 

Λογιστές: Απολυτήριο εξαταξίου γυμνασίου ή λυκείου και βεβαιοϋμενες 
λογιστικές γνώσεις. 

Αποδεικνυόμενη εμπειρία. 

Εισπράκτορες: Απολυτήριο εξαταξίου γυμνασίου ή λυκείου. 

Αποδεικνυόμενη εμπειρία. 

Δακτυλογράφοι: Απολυτήριο εξαταξίου γυμνασίου ή λυκείου και βε- 
βαιούμενες γνώσεις δακτυλογραφίας. 

Αποδεικνυόμενη εμπειρία. 

Προγραμματιστής: I) Δίπλωμα σχολής προγραμματιστών αναγνωρι¬ 
σμένης από το κράτος. 

2) Γνώση Αγγλικής (σε επίπεδο της ορολογίας και δυνατότητας κατα¬ 
νόησης τεχνικών εγχειριδίων σχετικών με τη χρήση Η/Τ. 

Τριετής τουλάχιστον εμπειρία σε εφαρμογή Η/Τ. 

Σπουδές σε θέματα ανάλυσης & προγραμματισμών Η/Τ. 

Ταμίες: Απόφοιτος Μέσης Εκπαίδευσης. 

Προϋπηρεσία σαν ταμίας, εμπειρία σε θέματα λογιστικής. 

Δ' Κλάδος δικηγόρων 

Δικηγόρος: Άδεια άσκησης επαγγέλματος 

Β' Κλάδος Μισθωτών Γενικών Τπηρεσιών 

ΕΙΑ Οδηγοί αυτοκινήτων 

Οδηγοί αυτοκινήτων: Άδεια ικανότητας οδηγού αυτοκινήτου Γ κατηγο¬ 
ρίας και άνω. 

Αποδεικνυόμενη εμπειρία. 

ΕΙβ Χειριστής Τεχνικού εξοπλισμού 

Χειριστές μηχανημάτων έργων: Άδεια χειριστή μηχ/τος έργου. 

Αποδεικνυόμενη εμπειρία. 

Τεχνίτες μηχανημάτων: Πτυχία Μέσης Τεχνικής Σχολής ή βεβαιούμε- 
νες γνώσεις. 

ΕΙγ Ασφαλείας 

Φύλακες: Απολυτήριο Δημοτικού σχολείου. Αποδεικνυόμενη εμπειρία. 

Κλητήρες: Απολυτήριο Δημοτικού σχολείου. Αποδεικνυόμενη εμπει¬ 
ρία. 

ΕΙδ Εργάτες 

Εργάτες: Απολυτήριο Δημοτικού σχολείου. Αποδεικνυόμενη εμπειρία. 

Καθαρίστρια: Απολυτήριο Δημοτικού σχολείου. Αποδεικνυόμενη εμπει¬ 
ρία. 

3. "Οταν δεν υπάρχουν υποψήφιοι με τα ιδιαίτερα προσόντα αρκούν να 
έχουν τα ειδικά. 

Άρθρο 12 

Τρόπος πλήρωσης θέσεων 

Οι κενές και κενούμενες θέσεις του προσωπικού της Επιχείρησης πλη- 
ρούνται όλες ανεξαίρετα με επιλογή. 

Άρθρο 13 

Διαδικασία πρόσληψης 

1. Η πρόσληψη όλου του προσωπικού γίνεται με επιλογή από το διοικη¬ 
τικό συμβούλιο της Επιχείρησης, που συντάσσει σχετικό πίνακα. 

2. Η πρόσληψη ενεργείται υποχρεωτικά κατά τη σειρά του παραπάνω πί¬ 
νακα με απόφαση του Προέδρου του Διοικητικού Συμβουλίου της Επιχείρη¬ 
σης. 

3. Η διαδικασία επιλογής ενεργείται κατά τους περί επιλογής του με 


σύμβαση ιδιωτικού δικαίου προσωπικού των Ο.Τ.Α. ιαχύουσες εκάστοτε 
διατάξεις. 

Άρθρο 14 
Πράξη πρόσληψης 

1. Η πρόσληψη ενεργείται με απόφαση του Προέδρου του Διοικητικού 
Συμβουλίου της Επιχείρησης. 

2. Στην απόφαση της πρόσληψης αναφέρονται όλα τα απαραίτητα προς 
τούτο στοιχεία και ειδικώτερα το ονοματεπώνυμο του προσλαμβανομένου 
με τυπικά προσόντα αυτού, το είδος της εργασίας, το μισθολογικό κλιμάκιο, 
ο εισαγωγικός βαθμός αποδοχών του και η αποκλειστική προθεσμία μέσα 
στην οποία πρέπει να προσέλθει για ν’ αναλάβει υπηρεσία που δε μπορεί να 
υπερβαίνει τη 15η μέρα. 

3. Η απόφαση πρόσληψης κοινοποιείται στον προσλαμβανόμενο ή στον 
οριζόμενο αντιπρόσωπο αυτού με απόδειξη με κάθε πρόσφορο μέσο. 

4. Η σύμβαση εργασίας μετά του αναφερόμενου στην κατά την παρ. 1 
απόφαση λογίζεται ότι καταρτίσθηκε από της ανάληψης υπηρεσίας που βε¬ 
βαιώνεται από την Τπηρεσία. 

Άρθρο 15 

Ανάκληση πρόσληψης 

Η απόφαση πρόσληψης ανακαλείται αν ο προσληφθείς δεν αποδέχθηκε 
αυτή είτε ρητά είτε σιωπηρά με την παρέλευση της κατά την παρ. 2 του 
προηγούμενου άρθρου προθεσμίας. 

Άρθρο 16 

Δοκιμαστική υπηρεσία 

1. Ο προσλαμβανόμενος διανύει ετήσια δοκιμαστική υπηρεσία κατά τη 
διάρκεια της οποίας μπορεί να απολυθεί με αιτιολογημένη απόφαση του 
διοικητικού συμβουλίου για λόγους αναγόμενους στην Τπηρεσία του. 

2. Σε ένα μήνα από τη συμπλήρωση της δοκιμαστικής υπηρεσίας το διοι¬ 
κητικό συμβούλιο υποχρεώνεται ν’ αποφανθεί αν ο προσληφθείς είναι κα¬ 
τάλληλος προς συνέχιση της παροχής των υπηρεσιών του. 

3. Ο κατα τις παραπάνω 1 & 2 παρ. αν κριθεί απολυτέος ή ακατάλληλος 
προς συνέχιση της παροχής των υπηρεσιών του, απολύεται υποχρεω¬ 
τικά. 

ΤΜΗΜΑ Γ- 

Άρθρο 17 

ΐποχρεώσεις - Δικαιώματα - Καθήκοντα - Περιορισμοί 
Αστική ευθύνη 

1. Οι εκάστοτε ισχύουσες διατάξεις για τα θεμελιώδη καθήκοντα, τους 
περιορισμούς και της αστικής ευθύνης των διοικητικών υπαλλήλων εφαρ¬ 
μόζονται ανάλογα και στο προσωπικό του παρόντος κεφαλαίου με εξαίρεση 
τις διατάξεις περί εντοπιότητας. 

2. Άν η μερική απασχόληση του προσωπικού δεν υπερβαίνει τις τρεις 
ώρες την ημέρα, επιτρέπεται σ’ αυτό η κατοχή δεύτερης θέσης. 

3. Κάθε εργαζόμενος στη ΔΕΤΑΒ έχει υποχρέωση και καθήκον να εκτε- 
λεί την εργασία που του ανατίθεται στην κάθε θέση που τοποθετείται με επι¬ 
μέλεια και ευσυνειδησία ώστε η ΔΕΤΑΒ να προσφέρει στους δημότες υψη¬ 
λής ποιότητας υπηρεσίες. 

4. Πρέπει να προσέρχεται έγκαιρα και χωρίς την παραμικρή καθυστέ¬ 
ρηση στην εργασία και να αποχωρεί μετά την συμπλήρωση του ωραρίου ερ¬ 
γασίας που κάθε φορά έχει καθοριστεί. 

5. Το προσωπικό της ΔΕΤΑΒ εργάζεται πέντε μέρες την εβδομάδα και 
37,5 ώρες. 

6. Οι διατάξεις του Ν. 1264/82 για τον εκδημοκρατισμό του συνδικαλι¬ 
στικού κινήματος και την κατοχύρωση των συνδικαλιστικών ελευθεριών 
των εργαζομένων όπως αυτές ισχύουν κάθε φορά, εφαρμόζονται και για το 
προσωπικό της Επιχείρησης. 

Άρθρο 18 

Με αιτιολογημένη απόφαση του Διοικητικού Συμβουλίου ορίζεται βάρδια 
από εργαζόμενους που δεν έχουν δουλέψει το πρωΐ σύμφωνα με τις διατά¬ 
ξεις της εργατικής νομοθεσίας. 

Άρθρο 19 

Τπερωριακή απασχόληση 

1. Η υπερωριακή αποσχόληση επιτρέπεται για την αντιμετώπιση εκτά¬ 
κτων και επειγουσών αναγκών και αποφασίζεται με αιτιολογημένη από¬ 
φαση του Διοικητικού Συμβουλίου. 

2. Κατά την ημέρα της ανάπαυσης ο εργαζόμενος οφείλει ν’ απασχοληθεί 
αν κληθεί από την Τπηρεσία λόγω εξαιρετικής υπηρεσιακής ανάγκης που δε 
μπορεί ν’ αναβληθεί. 

Στην περίπτωση αυτή χορηγείται άλλη μέρα ανάπαυσης που καθορίζεται 
από την Υπηρεσία. 

Άν το μέτρο αυτό είναι εφαρμόσιμο λόγω αδυναμίας αναπλήρωσης κα¬ 
ταβάλλεται σ’ αυτόν ωριαία αμοιβή που ορίζεται ως εξής: 

α) Για υπερωριακή εργασία που παρέχεται τις απογευματινές ώρες και 
•ίχρι 22 η ώρα ίση με το ωρομίσθιο αυξημένο κατά 30% και στρογγυλο- 
ποιούμενο στην επομένη μονάδα. Για τον υπολογισμό του ωρομισθίου σαν 
ημερήσιος μισθός θεωρείται το 1/100 του μισθού του Μ.Κ. που έχει ο 
υπάλληλος και οι ώρες εργασίας σε επτάμιση (7νϊ) την ημέρα. 

β) Για τη νυχτερινή εργασία που παρέχεται από την 22η ώρα μέχρι την 
6η πρωινή το ωρομίσθιο της προηγούμενης περίπτωσης α' αυξημένο κατά 
50%, στρογγυλοποιούμενο στην επόμενη μονάδα. 

γ) Για εργασία που παρέχεται κατά τις Κυριακές και τις εξαιρέσιμες ημέ¬ 
ρες από την 6η πρωινή μέχρι την 22η ώρα το ωρομίσθιο της περίπτωσης α 
αυξημένο κατά 60%. 

δ) Για εργασία που παρέχεται κατά τις Κυριακές και τις εξαιρέσιμες ημέ¬ 
ρες από την 22η ώρα μέχρι την 6η πρωινή το ωρομίσθιο της περίπτωσης α 
αυξημένο κατά 75%. 

3. Σαν αργίες θεωρούνται αυτές των υπαλλήλων. 

Άρθρο 20 

Μισθολογική εξέλιξη προσωπικού 

1. Η μισθολογική εξέλιξη του προσωπικού της παρ. 1 του άρθρου 9 γίνε¬ 
ται σύμφωνα με τις διατάξεις του Ν. 1505/84 της δε παρ. 3 του ίδιου άρ¬ 
θρου σύμφωνα με την κάθε φορά ισχύουσα ειδική συλλογική σύμβαση του 
προσωπικού των Ο.Τ.Α. 

Άρθρο 21 

Κωλύματα παροχής εργασίας 

1. Δεν οφείλονται αποδοχές στον προσληφθέντα για μη παρασχεθείσα ερ¬ 
γασία από υπαιτιότητά του. 

2. Ο προσληφθείς διατηρεί την αξίωση για αποδοχές αν κωλύεται να ερ¬ 
γαστεί εξ αιτίας σπουδαίου λόγου κατά τα ισχύοντα στην εργατική νομοθε¬ 
σία. 

3. Οποιοδήποτε ποσό το οποίο ο προσληφθείς δικαιούται να λάβει κατά 
την διάρκεια κωλύμματος, λόγω υποχρεωτικής από το νόμο ασφάλισης εκ- 
πίπτεται από τις οφειλόμενες αποδοχές. 

Άρθρο 22 

Αναγγελία κωλύματος 

1. Ο εργαζόμενος στη ΔΕΥΑΒ υποχρεούται να αναγγείλει εγκαίρως 
στην Υπηρεσία κάθε κώλυμα για παροχή εργασίας. 

2. Άν το κώλυμα συνίσταται σε αρρώστια του εργαζόμενου υποχρεούται 
να προσκομίσει στην Υπηρεσία βεβαίωση του ιατρού του οικείου ασφαλιστι¬ 
κού οργανισμού, στην οποία θα πιστοποιείται η ανικανότητα για εργασία 
όπως και η πιθανή διάρκειά της. 

3. Όσες φορές κατά τις κείμενες διατάξεις δεν οφείλονται αποδοχές η πε¬ 
ρικοπή τους ενεργείται με πράξη του γραφείου προσωπικού ειδοποιημένου 
προς τούτο του Προϊσταμένου της Υπηρεσίας, ανακοινούται δε και στον εν¬ 
διαφερόμενο με απόδειξη. 

Άρθρο 23 
Κανονική άδεια 

1. Ο προσλαμβανόμενος δικαιούται για κάθε ημερολογιακό έτος και 
μετά το χρόνο δοκιμαστικής υπηρεσίας κανονική άδεια απουσίας με πλήρεις 
αποδοχές. 

2. Ο Δ/ντής υπηρεσιών καθορίζει την εποχή χορήγησης της άδειας και 
τη σειρά προτεραιότητας των δικαιουμένων. 

3. Οι κανονικές άδειες είναι υποχρεωτικές για το προσωπικό. 

Ο χρόνος της άδειας σε πενθήμερη εργασία ορίζεται είκοσι δύο εργάσιμες 
μέρες αντίστοιχα. 

Άρθρο 24 

Άδειες άνευ αποδοχών 

Σε εξαιρετικές περιπτώσεις και εφ’ όσον οι ανάγκες της Υπηρεσίας επι- 
τραπούν μπορεί να χορηγείται στο προσωπικό της Επιχείρησης μετά από 
αίτησή του άδεια χωρίς αποδοχές μέχρι ένδεκα εργάσιμες μέρες για κάθε 
ημερολογιακά έτος. 

Άρθρο 25 
Εκπαιδευτική άδεια 

1. Στο προσωπικό της Επιχείρησης επιτρέπεται η χορήγηση εκπαιδευτι¬ 
κής άδειας. 

2. Η κατά το προηγούμενο εδάφιο εκπαιδευτική άδεια χορηγείται με 


τους όρους και περιορισμούς που ισχύουν κάθε φορά για τους μόνιμους διοι¬ 
κητικούς δημοτικούς υπαλλήλους. 

Άρθρο. 26 

Συνδικαλιστική άδεια 

Στους συνδικαλιστές δίνεται άδεια με αποδοχές σύμφωνα με το Ν. 
1264/82. 

ΤΜΗΜΑ Δ 
Μεταβολές 
Άρθρο 27 
Τοποθέτηση 

Η τοποθέτηση του προσωπικού στις κενές θέσεις ενεργείται με απόφαση 
του Προέδρου του Διοικητικού Συμβουλίου της Επιχείρησης. 

Άρθρο 28 
Απόσπαση 

Απόσπαση του προσωπικού επιτρέπεται μόνο για κάλυψη εξαιρετικής 
υπηρεσιακής ανάγκης για ένα το πολύ εξάμηνο χωρίς να επιτρέπεται η επα¬ 
νάληψη πριν περάσει ένας χρόνος. 

Η απόσπαση ενεργείται με απόφαση του Προέδρου του Διοικητικού Συμ¬ 
βουλίου. 

Ο αποσπασμένος παίρνει τις αποδοχές της θέσης στην οποία αποσπάται, 
αν αυτές είναι ίσες ή ανώτερες από εκείνες της θέσης από την οποία αποσπά- 
ται. 

Άρθρο 29 
Μετακίνηση ' 

Απλή μετακίνηση του προσωπικού σε άλλη θέση που απαιτούνται τα 
αυτά προσόντα γίνεται με απόφαση του Προϊσταμένου της αρμόδιας υπηρε¬ 
σίας. 

Άρθρο 30 
Μετάταξη _ - 

1. Η μεταβολή του κλάδου ή της κατηγορίας ή της ειδικότητας που ανή¬ 
κει ο μισθωτός (μετάταξη) γίνεται από το Διοικητικό Συμβούλιο της Επιχεί¬ 
ρησης ύστερα από αίτηση του ενδιαφερομένου, εφ’ όσον υπάρχει κενή θέση 
και ο μετατασσόμενος έχει τα προσόντα για την κατάληψη της θέσης στην 
οποία μετατάσσεται. 

2. Ο μετατασσόμενος κατατάσσεται στο αντίστοιχο εισαγωγικό μισθόλο- 
γικό κλιμάκιο του κλάδου, κατηγορίας και ειδικότητας που μετατάσσεται 
τίθεται δε κατά την αρχαιότητα μετά τους κατά το χρόνο αυτό υπηρετούντες 
στο αυτό μισθολογικό κλιμάκιο. 

Άρθρο 31 

Ατομικοί φάκελοι - Έκθεση προσωπικού 

1. Για κάθε προσλαμβανόμενο μισθωτό τηρείται ίδιος φάκελος που περι¬ 
λαμβάνει όλα τα αναγκαία στοιχεία τα οποία αφορούν στην εν γένει υπηρε¬ 
σιακή κατάσταση αυτού και τις εκθέσεις ουσιαστικών προσόντων. 

2. Για το περιεχόμενο των ατομικών φακέλων και της τήρησης αυτών 
ως και για τον τύπο και το περιεχόμενο των εκθέσεων ουσιαστικών προσό¬ 
ντων και για τους αρμόδιους προς σύνταξη αυτών εφαρμόζονται ανάλογα, 
αυτά που θα ισχύουν κάθε φορά για το με σύμβαση προσωπικό των Ο.Τ.Α. 

ΤΜΗΜΑ Ε' 

Λύση της σύμβασης εργασίας 
Άρθρο 32 

Λύση της σύμβασης εργασίας από την Υπηρεσία 

Ο,τι προβλέπεται για το επί συμβάσει προσωπικό των Ο.Τ.Α. τηρουμέ- 
νων των διατάξεων του άρθρου 299 του Νόμου 1188/81. 

Άρθρο 33 

Λύση της σύμβασης εργασίας από τον εργαζόμενο 

Ο,τι προβλέπεται για το επί συμβάσει προσωπικό των Ο.Τ.Α. τηρουμέ- 
νων των διατάξεων του άρθρου 299 του Νόμου 1188/81. 

Άρθρο 34 

Πειθαρχικές παραβάσεις 

Ο,τι προβλέπεται για το επί συμβάσει προσωπικό των Ο.Τ.Α. τηρουμέ- 
νων των διατάξεων του Νόμου 1188/81. 

Άρθρο 35 
Ποινές 

Ο,τι προβλέπεται για το επί συμβάσει προσωπικό των Ο.Τ.Α. τηρούμε¬ 
νων των διατάξεων του Νόμου 1188/81. 

Άρθρο 36 
Αποζημίωση 

Ο,τι προβλέπεται για το επί συμβάσει προσωπικό των Ο.Τ.Α. τηρούμε¬ 
νων των διατάξεων του άρθρου 300 του Νόμου 1188/81. 

ΚΕΦΑΛΑΙΟ Ε' 

Προσωπικό προς κάλυψη παροδικών αναγκών 
Άρθρο 37 

Πρόσληψη - Υπηρεσιακή κατάσταση 

1. Από την Επιχείρηση μπορεί να προσλαμβάνεται προσωπικό με σύμ¬ 
βαση ιδιωτικού δικαίου προς αντιμετώπιση κατεπειγουσών αναγκών που 
εμφανίζονται στις περιπτώσεις. 

α) Κένωσης θέσεων και μέχρι πλήρωσής τους, εφ’ όσον έχει κινηθεί η νό¬ 
μιμη διαδικασία για την πλήρωση αυτών. 

β) Απουσίας τακτικού προσωπικού λόγω αδειών και για το αντίστοιχο 
χρονικό διάστημα. 

γ) Κάλυψης εποχιακών ή άλλων περιοδικών αναγκών που δεν εμπίπτουν 
στις με στοιχεία (α) και (β) περιπτώσεις και μέχρι πέντε μήνες κατά ανώ¬ 
τατο όριο το χρόνο. 

2. Η πρόσληψη ενεργείται με απόφαση του Προέδρου του Διοικητικού 
Συμβουλίου. 

Η επιλογή ενεργείται κατά την κρίση του προέδρου του Διοικητικού Συμ¬ 
βουλίου χωρίς διαδικασίες. 

Η σύμβαση εργασίας λογίζεται ότι καταρτίσθηκε από την ανάληψη υπη¬ 
ρεσίας και λύνεται αυτοδίκαια όταν λήξει ο χρόνος διάρκειας της χωρίς κα¬ 
ταβολή ουδεμιάς" αποζημιώσεως. 

Για την αυτοδίκαιη λύση της σύμβασης εργασίας εκδίδεται διαπιστωτική 
πράξη από το αρμόδιο για την πρόσληψη όργανο. 

3. Ο προσλαμβανόμενος αμοίβεται σύμφωνα με τις διατάξεις του Ν. 
1505/84 όπως ισχύει για το τακτικό προσωπικό της Επιχείρησης. 

4. Οι εργαζόμενοι στη ΔΕΥΑΒ σαν έκτακτο προσωπικό κατά το χρόνο 
έγκρισης της τροποποίησης του κανονισμού εντάσσονται αυτοδίκαια στο τα¬ 
κτικό προσωπικό εφ’ όσον καλύπτουν πάγιες οργανικές ανάγκες της Επι¬ 
χείρησης (σύμφωνα με την κρίση του Δ/κού Συμβουλίου), ανάλογα με τα 
τυπικά και ουσιαστικά πρόσοντα του καθένα εφ’ όσον δεν κριθούν ακατάλλη¬ 
λοι με αιτιολογημένη απόφαση του Δ/κού Συμβουλίου που πρέπει να εκδο- 
θεί το πολύ σ’ ένα μήνα από την έγκριση της τροποποίησης του Κανονισμού. 
Ο χρόνος που απασχολήθηκαν σαν έκτακτοι υπολογίζεται για τη συμπλή¬ 
ρωση του χρόνου δοκιμασίας. 

ΚΕΦΑΛΑΙΟ ΣΤ 
Μεταβατικές διατάξεις 
Άρθρο 38 

Ένταξη υπηρετούντος προσωπικού στο ΔΗΜΟ ΒΕΡΟΙΑΣ 

Το προσωπικό που υπηρετεί με σχέση εργασίας ιδιωτικού δικαίου στο 
ΔΗΜΟ ΒΕΡΟΙΑΣ και το οποίο ασχολείται σε υπηρεσίες ύδρευσης και απο¬ 
χέτευσης καθίσταται προσωπικό της παρούσας Επιχείρησης με την ίδια 
σχέση που υπηρετεί και καταλαμβάνει αντίστοιχες θέσεις από τις προβλεπό- 
μενες από τον παρόντα Ο.Ε.Υ. 

Άρθρο 39 

Μετάταξη υπηρετούντος μόνιμου προσωπικού 
του ΔΗΜΟΥ ΒΕΡΟΙΑΣ 

Το τακτικό διαβαθμισμένο προσωπικό του ΔΗΜΟΥ ΒΕΡΟΙΑΣ που υπη¬ 
ρετεί σε υπηρεσίες ύδρευσης και αποχέτευσης μπορεί με αίτησή του και 
ύστερα από απόφαση του Υπηρεσιακού Συμβουλίου της Νομαρχίας να με¬ 
τατάσσεται με τις θέσεις που κατέχει στην Επιχείρηση, διεπόμενο ως προς 
τις υπηρεσιακές του μεταβολές και δικαιώματα από τις εκάστοτε ισχύουσες 
ειδικές περί του προσωπικού τούτου διατάξεις του ΔΗΜΟΥ. 


ΚΕΦΑΛΑΙΟ Ζ’ 

Τελικές διατάξεις. 

Διαπίστωση γνώσης ξένης γλώσσας 

Η πλήρης γνώση μιας από τις ξένες γλώσσες Αγγλικής ή Γ ολικής ή Γ ερ- 
μανικής διαπιστώνεται με αντίστοιχο τίτλο ή δικαίωμα. 

Άρθρο 41 

Στρατιωτική υπηρεσία 

Σε περίπτωση στράτευσης προσωπικού της Επιχείρησης, αυτό διατηρεί 
τη θέση του και εφαρμόζονται σε αυτό οι εκάστοτε ισχύουσες περί των στρα- 
τευομένων μισθωτών διατάξεις. 

Άρθρο 42 
Ηθικές αμοιβές 

Για εξαιρετικές πράξεις κατά την εκτέλεση της Υπηρεσίας και για εξαιρε¬ 
τική απόδοση μπορεί με απόφαση του Διοικητικού Συμβουλίου να απονέμο- 
νται στο προσωπικό ηθικές αμοιβές ως εξής: 

α) Ευαρέσκεια 

β) Γραπτός έπαινος ανακοινούμενος και στο υπόλοιπο προσωπικό. 

Άρθρο 43 

Ανάθεση καθηκόντων Προϊσταμένου 

1. Με απόφαση του προέδρου του Δ.Σ. ανατίθενται καθήκοντα Προϊστα¬ 

μένου οιασδήποτε στάθμης σε μισθωτούς της Επιχείρησης τηρουμένων των 
διατάξεων του Ν. 1069/80. * 

2. Η κατά την προηγούμενη παράγραφο ανάθεση καθηκόντων δεν μετα¬ 
βάλλει την υπηρεσιακή κατάσταση του μισθωτού, ο οποίος διατηρεί το μι- 
σθολογικό του κλιμάκιο και την οργανική θέση της κατηγορίας και ειδικό¬ 
τητάς του. 

3. Στους μισθωτούς που έχουν ανατεθεί καθήκοντα Προϊσταμένου δια- 
κιούνται για όλη τη χρονική διάρκεια της άσκησης των καθηκόντων τού¬ 
των, όλων των για την οικεία θέση τυχόν προβλεπομένων ειδικών επιδομά¬ 
των που η χορήγησή τους διακόπτεται με την ανάκληση της πει αναθέσεως 
των καθηκόντων Προϊσταμένου απόφασης. 

Με διακοπή της καταβολής των επιδομάτων τούτων άρχεται από της 
1ης του επομένου της χρονολογίαςέκδοσης της ανακλητικής απόφασης μη- 
νός. 

* Άρθρο 44 

Αναπλήρωση Προϊσταμένων 

1. Ο Διευθυντής υπηρεσιών που λείπει ή απουσιάζει ή κωλύεται αναπλη¬ 
ρώνεται από ένα των Προϊσταμένων των υπηρεσιών, οριζόμενος από τον 
Πρόεδρο του Διοικητικού Συμβουλίου κατά τις διατάξεις του Ν. 1069/80. 

2. Προϊστάμενος Υπηρεσίας που λείπει ή απουσιάζει ή κωλύεται αναπλη¬ 
ρώνεται από τον Προϊστάμενο άλλης υπηρεσίας ή τον Προϊστάμενο γρα¬ 
φείου ή άλλο υπάλληλο οριζόμενο από τον Πρόεδρο του Δ.Σ. 

Άρθρο 45 

1. Ο παρών Ο.Ε.Υ. καταργεί κάθε προηγούμενο. 

2. Η ισχύς του παρόντος Ο.Ε.Υ. αρχίζει από την έγκρισή του. 

Μειοψήφισε ο Δ/κός Σύμβουλος Δ. Ζαμάνης, ο οποίος διατήρησε επιφυ¬ 
λάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 
Βέροια, 3 Αυγούστου 1990 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΥ 
- φ - 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(5) 

Στην Υπουργική απόφαση 22934/25.5.1989 που δημοσιεύθηκε περι¬ 
ληπτικά στο ΦΕΚ. 401/26.5.1989 (τεύχος Β’) διορθώνεται το επώνυμο 
της διαλαμβανομένης σ’ αυτή με α/α 33 ΟΖΑΡΑΜΠΑΤΣΙΟΓΛΟΥ Ζωής 
συζ. Στυλιανού από το εσφαλμένο ΟΖΑΡΑΜΠΑΤΖΙΟΓΛΟΥ Ζωή συζ. Στυ¬ 
λιανού, στο ορθό ΟΖΑΡΑΜΠΑΤΖΙΟΓΛΟΥ - ΑΜΑΞΟΠΟΥΛΟΥ Ζωή συζ. 
Στυλιανού. 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




